
Republika e Kosovës 
Republika Kosovo - Republic of Kosovo 
Prokurori i Shtetit, Državni Tužilac/ State Prosecutor 
Zyra e Kryeprokurorit të Shtetit / Kancelarija Glavnog Državnog Tužioca / Office of the Chief State Prosecutor 


A.nr.10/2020 
Datë: 24.01.2020 
Prishtinë 


Kryeprokurori i Shtetit, në bazë të nenit 1, i cili i referohet nenit 11, paragrafi 1, pika 1.1 
dhe 1.5 të Ligjit nr.05/L-034 për ndryshimin dhe plotësimin e Ligjit nr.03/L-225 për 
Prokurorin e Shtetit, me qëllim të zbatimit të ligjshmërisë dhe rritjes së efikasitetit të 
punës së prokurorive dhe në funksion të zbatimit të Ligjit nr. 05/L-030 për përgjimin e 
komunikimeve elektronike, Rregullores nr.05/2016 për Njësinë Ndërlidhëse për 
Përgjimet dhe nenit 6 të Marrëveshjes së bashkëpunimit për përgjimin e komunikimeve 
elektronike, të lidhur në mes të Zyrës së Kryeprokurorit të Shtetit (ZKPSH), Policisë së 
Kosovës (PK) dhe Agjencisë së Kosovës për Inteligjencë (AKI), me datë 24 janar 2020, 
nxjerr këtë: 


UDHËZIM ADMINISTRATIV PËR SHKATËRRIMIN E TË DHËNAVE TË 
SIGURUARA PËRMES PËRGJIMIT TË LIGJSHËM GJATË HETIMEVE 


Neni 1 
Qëllimi 


Me këtë udhëzim administrativ përcaktohen procedurat e shkatërrimit të të dhënave të 
, siguruara përmes përgjimeve të ligjshme gjatë hetimeve. 
Neni 2 
Lista e dokumenteve që duhet të shkatërrohen 


LLista e dokumenteve që duhet të shkatërrohen janë si në vijim: 


1.1 Urdhëresat e pranuara dhe 
1.2 Formularët. 


Neni 3 
Pranim - dorëzimi i dokumenteve për shkatërrim 


. Pranim-dorëzimi i dokumenteve bëhet me formën përkatëse, të cilës i bashkëngjiten 
lista e dokumenteve për shkatërrim. 


Arsyetimin dhe listën e dokumenteve e përgatit zyrtari i Njësisë Ndërlidhëse, të cilat 
i dërgohen Kryeprokurorit të Shtetit apo të deleguarit të tij. 


Neni 4 
Shkatërrimin e të dhënave brenda objektit të përgjimit të Zyrës së 
Kryeprokurorit të Shtetit 


. Kryeprokurori i Shtetit sipas Vendimit me numër të protokollit: A.nr.46072016, të 
datës 14 shtator 2016, me të cilin ka caktuar udhëheqësin e Njësisë Ndërlidhëse për 
Përgjimet, të njëjtin e autorizon qoftë gojarisht apo me shkrim për shkatërrimin e të 
dhënave brenda Njësisë Ndërlidhëse, të cilat rezultojnë nga përgjimi i ligjshëm. 


. Kryeprokurori i Shtetit ose i deleguari i tij vendosin për shkatërrimin e dhënave 
brenda Njësisë Ndërlidhëse, që rezultojnë nga përgjimi i ligjshëm, jo më vonë se 
dymbëdhjetë muaj pas përfundimit të hetimeve. 


. Çdo e dhënë, e cila merret përmes përgjimit të ligjshëm dhe çdo kopje e saj do të 
fshihet në mënyrë të përhershme dhefose të shkatërrohet brenda tre muajve 
kalendarik pasi të mos i shërbejë më hetimeve. 


. Kryeprokurori i Shtetit ose i deleguari i tij mbështetet nga stafi i Njësisë Ndërlidhëse. 


. Pas çdo procesit të shkatërrimit duhet të bëhet raport i veçantë, i cili duhet të 
përmbajë llojin dhe sasinë e të dhënave të shkatërruara. 


Neni 5 
Evidentimi i të dhënave të shkatërruara 


. Të gjitha të dhënat, të siguruara nga përgjimi i ligjshëm, që shkatërrohen paraprakisht, 
duhet të regjistrohen në një bazë të veçantë të të dhënave për shkresat zyrtare të 
shkatërruara. 


. Bazën e të dhënave për shkresat e shkatërruara dhe procesi i përfshirjes së shënimeve 
në bazën e të dhënave për shkresat e shkatërruara menaxhohet nga zyrtari 
administrativ i Njësisë Ndërlidhëse. 


Neni 6 
Shkatërrimi i të dhënave brenda Qendrës Monitoruese 


. I deleguari i Kryeprokurorit të Shtetit në koordinim me shefin e sektorit të Qendrës 
Monitoruese në Policinë e Kosovës do të sigurojë që çfarëdo e dhëne që është marrë 
përmes përgjimit të ligjshëm dhe çdo kopje që mbahet në kuadër të Qendrës 
Monitoruese do të fshihet në mënyrë të përhershme dhe, ose të shkatërrohet brenda 
tre muajve kalendarik, pasi të mos i shërbejë më hetimeve. 


. I deleguari i Kryeprokurorit të Shtetit do të fshijë dhe/ ose të shkatërrojë çdo të dhënë 
të mbetur nga përgjimi i ligjshëm, që mbahet në kuadër të Qendrës së Monitorimit, jo 
më vonë se dymbëdhjetë muaj pas përfundimit të hetimeve. 


Neni 7 
Shkatërrimi i të dhënave brenda objektit të përgjimit të Policisë së Kosovës 


. I deleguari i Kryeprokurorit të Shtetit do të monitorojë personalisht shkatërrimin e 
çdo të dhëne që posedon Policia e Kosovës, të cilat janë marrë përmes përgjimit të 
ligjshëm dhe çdo kopje e saj do të fshihet në mënyrë të përhershme dhe/ose të 
shkatërrohet brenda tre muajve kalendarik, pasi të mos i shërbejë më hetimeve. 


. Gjithashtu do të fshijë dheV ose të shkatërrojë çdo të dhënë të mbetur, që ka rezultuar 
nga përgjimi i ligjshëm, jo më vonë se nëntë (9) muaj pas përfundimit të hetimeve. 


Neni 8 
Shkatërrimi i shkresave furdhëresave të pranuara dhe formularëve 


. Shkatërrimi i shkresave, urdhëresave dhe formularëve kryhen nga i deleguari i 
Kryeprokurorit të Shtetit, në mbështetje të zyrtarëve të Njësisë Ndërlidhëse. 


, Procesi i shkatërrimit fillon pasi të verifikohen urdhëresat e pranuara dhe formularët 
që duhet shkatërruar. 


, Dokumentet shkatërrohen në pajisjen e posaçme ( makinën grirëse ) për t'i bërë të 
pamundura për lexim. Procedura e njëjtë vlen edhe për dokumente të tjera nëse ka, të 
cilat, gjithashtu, grihen në makinën përkatëse. 


. Për arsye të ndonjë procesi gjyqësor, ndonjë kërkese ligjore ose kërkese tjetër të 
pashmangshme, atëherë menjëherë duhet ndaluar shkatërrimi i dokumenteve. 


Neni 9 
Hyrja në fuqi 


Ky Udhëzim Administrativ hyn në fuqi ditën e nënshkrimit nga Kryeprokurori i Shtetit, 


KRYEPROKURORI I SHTETIT 


Aleksandër Lumezi : 
Fa ki 
di in 
Udhëzimi i dërgohet: 
e Njësisë Ndërlidhëse për Përgjime, 
e Arkivit të Zyrës së Kryeprokurorit të Shtetit, 
o Drejtorit të Përgjithshëm të Policisë së Kosovës. 


Obligohet administrata e ZKPSH-së që këtë udhëzim ta publikojë në uebfaqen e 
Prokurorit të Shtetit. 


